Բիբհուտիբուշան Բանդյոպադյայ

մինի| Բիբհուտիբհուշան Բանդյոպադյայի ստորագրությունը
**Բիբհուտիբուշան Բանդյոպադյայ**, առավել հայտնի է **Բաներջի** գրական կեղծանունով (. ), բենգալերեն ստեղծագործած հնդիկ գրող: Առավել հիշարժան երկերն են *Հայր Պանչալի / Pather Panchali* (*Փոքր ճանապարհի երգը*) ինքնակենսագրական վեպը, *Ապարաջիտո | Aparajito* (*Անպարտելին*), *Չանդեր Պահար / Chander Pahar* (*Լուսնասարը*) և *Անտառում / Aranyak* վեպերը:

## Կենսագրություն
Ծնվել է 1894 թվականի սեպտեմբերի 12-ին Կանչրապարայի մոտ գտնվող Մուրատիպուր գյուղում: Նրա հայրը՝ Մահանանդա Բաներջին, հայտնի սանսկրիտագետ էր  ։ Սովորել է Բոնգաոն ավագ դպրոցում, որը Բրիտանական Հնդկաստանի հնագույն դպրոցներից է: Տնտեսագիտություն, պատմություն և սանսկրիտ է ուսումնասիրել Կալկաթայի Սուրենդրանաթ քոլեջում (այն ժամանակ կոչվում էր Ռիպոն քոլեջ)։ Տնտեսական պատճառներով  չի կարողացել ընդունվել Կալկաթայի համալսարանի ասպիրանտուրան և սկսել է աշխատել որպես ուսուցիչ Հուգլի շրջանում՝ Ջանգիպարայի դպրոցում,  այնուհետև Խելատչանդրա Մեմորիալ դպրոցում։

1921 թվականին հրատարակել է իր առաջին պատմվածքը *«Upekshita* su *Probashi»* պարբերականում, որը ժամանակի բենգալյան առաջատար գրական ամսագրերից մեկն էր: Քննադատների ուշադրությունը գրավել է 1929 թվականի վերջին, երբ տպագրել է իր առաջին վեպը՝ *«Հայր Պանչալի»* վերնագրով, որին հաջորդել է *«Ապարաջիտո»-ն* (վերջինս սկզբում՝ 1928 թվականին հրատարակվել էր պարբերականում որպես սերիական վեպ)։ Երկու գրքերն էլ թարգմանվել են բազմաթիվ լեզուներով և էկրանավորվել են, ներառվել *Ապու եռերգության* մեջ (բաղկացած է Սաթյաջիտ Ռայի *«Ողբի ուղին»*, *«Ապարաջիտո»* և *«Ապուի աշխարհը*» ֆիլմերից։

1940 թվականին  ստեղծել է աստղագուշակ և օկուլտիստ Տարանաթ Տանտրիկիի գեղարվեստական կերպարը, որը հայտնվում է նրա մի շարք գրքերում: Հետագայում այդ կերպարը վերածնվել է *Taranath Tantric* (1985) և *Alatchakra* (2003) գրքերում, որոնք գրվել են նրա որդու՝ Տարադաս Բանդյոպադյայի կողմից։

Բանդյոպադյայը մահացել է սրտի կաթվածից Ղաթշիլայում, 1950 թվականի նոյեմբերի 1-ին: 1951 թվականին նա *Իչհամատի* գրքի համար հետմահու արժանացել է *Ռաբինդրա Պուրասկարի* մրցանակի, որը Արեւմտյան Բենգալիայի ամենակարևոր գրական մրցանակն է:

## Ոճ և քննադատություն
Նրա ստեղծագործությունները հիմնականում արկածային վեպեր են, որոնց գործողությունները գլխավորապես ծավալվում են Բենգալիայի գյուղական վայրերում, որոշները՝ Բանգաոնում: Դրանցից հիշարժան են հատկապես *Հայր Պանչալին*, *Ադարշա Հինդու հյուրանոցը*, *Իչամաթին* և *Բիպիներ Սանսարը* և *Արանյակը,* որի գործողությունները հիմնականում տեղի են ունենում Բհագալպուրի անտառում : *Չանդեր Պահար*, *Հիրա Մանիկ Ջվալե* և *Մարաներ Դոնկա Բաջե* երկերում դեպքերը զարգանում են Երկրորդ համաշխարհային պատերազմի ժամանակ Ռիխտերսվելդտի լեռներում, Կալահարի անապատում, Հնդկաչինական կղզիներում և հին հինդու կայսերական քաղաքների ավերակներում, ինչպես նաև Չինաստանում: :

*Հայր Պանչալին* համարվում է գյուղական կյանքը պատկերող մեծագույն գրական գործերից մեկը, ինչպես նաև քսաներորդ դարի հնդկական գրականության լավագույն վեպերից մեկը : Այդ վեպի 1968 թվականին իրականացված և Ինդիանայի համալսարանի հրատարակչության կողմից հրատարակված  թարգմանությունը ներառված է ՅՈՒՆԵՍԿՕ-ի ներկայացուցչական աշխատանքների ժողովածուում : Վեպի մի փոքր փոփոխված տարբերակը 2013 թվականից ներդրվել է Հնդկաստանի միջնակարգ դպրոցներում՝ բենգալերենի դասընթացներում :

Ստեղծագործության որոշ հատվածներ թարգմանվել և ներառվել են Ամիտ Չաուդհուրիի *«ժամանակակից պիկադորյան հնդկական գրականություն»* անթոլոգիայում, որտեղ վեպը բնորոշվել է «եզակի իր քնքշությամբ և պոեզիայով» : Քննադատ Մարտին Սեյմուր-Սմիթը 1975 թվականի *[[Guide to Modern World Literature|ժամանակակից համաշխարհային գրականության ուղեցույցում]]* Բանդյոպադյային բնութագրել է որպես «հնդկական ժամանակակից վիպասաններից թերևս լավագույնը», իսկ *Հայր Պանչալիի* վերաբերյալ նշել է, որ «քսաներորդ դարի հնդկական գրականության մեջ՝ արձակում կամ պոեզիայում, հավանաբար ոչինչ չի հասնում դրա մակարդակին» ։

## Երկեր
### Վեպեր

* *Pather Panchali* (Ճանապարհի երգը)
* *Aparajito*
* *Aranyak* (Անտառում)
* *Adarsha Hindu Hotel*
* *Ichhamati* (Ռաբինդրա Պուրասկար մրցանակ, 1950–51)
* *Dristi Pradeep*
* *Chander Pahar*
* *Hire Manik Jale*
* *Debjan*
* *Bipiner Sangsar*
* *Anubartan*
* *Ashani Sanket*
* *Kedar Raja*
* *Dampati*
* *Sundarbane Sat Batsar* - թողել է անավարտ
* *Dui Bari*
* *Kajol* (Aparajito-ի շարունակությունը. գրել է որդին՝ Տարադաս Բանդոպադյայը)
* *Maroner Danka Baje*
* *Mismider Kabach*
* *Aam Aatir Bhenpu*

;Պատմվածքների ժողովածուների ոչ ամբողջական ցանկը
* *Megha Mallar*
* *Mauriphool*
* *Jatrabadol*
* *Jonmo o Mrittu*
* *Kinnardal*
* *Taal Nabami*
* *Benigir Fulbari*
* *Nabagata*
* *Taranath Tantrik* (իր որդու՝ Տարադաս Բանդոպադյայի հեղինակակցությամբ)

## Էկրանավորումներ
* *Հայր* *Պանչալի*, ռեժիսոր՝ Սաթյաջիտ Ռայ (1955)
* *Aparajito*, ռեժիսոր՝ Սաթյաջիտ Ռայ (1956)
* *Adarsha Hindu Hotel*, ռեժիսոր՝ Արդենդու Սեն (1957)
* *Ապուի աշխարհը* ( *Ապուր Սանսար* ), ռեժիսոր՝ Սաթյաջիտ Ռայ (1959)
* *Բակսա Բադալ*, ռեժիսոր՝ Նիտյանանդա Դատա (1970)
* *Նիշի Պադմա*, ռեժիսոր՝ Արաբինդա Մուխոպադհայայ (1970)
* *Ամար Պրեմ*, ռեժիսոր՝ Շակտի Սամանտա (1972)
* *Նիմանտրան*, ռեժիսոր՝ Տարուն Մաջումդար (1971)
* *Հեռավոր ամպրոպ* ( *Աշանի Սանկեթ* ), ռեժիսոր՝ Սաթյաջիտ Ռայ (1973)
* *[[Alo (film)|Ալո]]*, ռեժիսոր՝ Տարուն Մաջումդար (2003)
* *Փառատոնը* ( *Talnabami* ), ռեժիսոր՝ Դհանանջոյ Մանդալ (2003)
* *Bhalobasar Onek Naam*, ռեժիսոր՝ Տարուն Մաջումդար (2006)
* *Չանդեր Պահար*, ռեժիսոր՝ Քամալեշվար Մուքերջի (2013)
* *Amazon Obhijaan*, ռեժիսոր՝ Քամալեշվար Մուքերջի (2017)
* *Անմեղության գույները*, ռեժիսոր՝ Մանաս Մուկուլ Պալ (2017)
* *Avijatrik*, ռեժիսոր՝ Սուբհրաջիթ Միթրա (2021)

## Ծանոթագրություններ


## Արտաքին հղումներ
*Banglapedia on Bibhutibhushan Banerjee 

Կատեգորիա:1894 ծնունդներ
Կատեգորիա:1950 մահեր
Կատեգորիա:20-րդ դարի գրողներ
Կատեգորիա:20-րդ դարի վիպասաններ
Կատեգորիա:20-րդ դարի տղամարդ գրողներ
Կատեգորիա:Հնդիկ գրողներ
Կատեգորիա:Հնդիկ վիպասաններ
Կատեգորիա:Նոյեմբերի 1 մահեր
Կատեգորիա:Սեպտեմբերի 12 ծնունդներ